钦定古今图书集成/理学汇编/学行典/第211卷 > 姜约〈弟纲〉
## 钦定古今图书集成/理学汇编/学行典/第211卷 > 姜约〈弟纲〉

按《瑞安县志》：姜约，字子充，弟纲，字子斐，俱廪生。事亲
孝养备至，操行端庄，兄弟燕见如宾，寸粟匹帛未尝
私入。亲殁，庐墓三年。约以贡死京邸，郡人王粟果诔
之曰：“孝友忠信，可通于神明，整齐严肃，不违于造次，
可谓笃行君子矣。”纲闻约卒，朝夕恸哭。及榇归数日，
亦饮痛而卒。